CELEX: 32007R0651
Language: et
Date: 2007-06-08 00:00:00
Title: Komisjoni määrus (EÜ) nr 651/2007, 8. juuni 2007 , teatavate kaupade klassifitseerimise kohta kombineeritud nomenklatuuris

14.6.2007   
            
            
               ET
            
            
               Euroopa Liidu Teataja
            
            
               L 153/3
            
         
      KOMISJONI MÄÄRUS (EÜ) nr 651/2007,
   8. juuni 2007,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt selle tabeli 3. veerus esitatud põhjendusest.
            
         
               (4)
            
            
               On asjakohane sätestada, vastavalt ühenduses kehtivatele meetmetele, mis on seotud topeltkontrolli süsteemide ning ühenduse eelneva ja tagasiulatuva järelevalvega tekstiiltoodete üle ühendusse importimisel, et liikmesriikide tolliasutuste väljastatavale siduvale tariifiinformatsioonile kombineeritud nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinformatsiooni valdaja tugineda veel 60päevase ajavahemiku vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris selle tabeli 2. veerus esitatud CN-koodi alla.
   Artikkel 2
   Vastavalt ühenduses kehtivatele meetmetele, mis on seotud topeltkontrolli süsteemide ning ühenduse eelneva ja tagasiulatuva järelevalvega tekstiiltoodete üle ühendusse importimisel, võib liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, tugineda veel 60päevase ajavahemiku vältel vastavalt määruse (EMÜ) nr 2913/92 artikli 12 lõikele 6.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. juuni 2007
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 580/2007 (ELT L 138, 30.5.2007, lk 1).
   
      (2)  EÜT L 302, 19.10.1992, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon
                  CN-kood
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Naiste kerge rõivaese, mis katab keha kuni jalgevaheni, sünteeskiududest (80 % polüamiidi ja 20 % elastaani) kootud ühevärvilisest riidest, mis ei sisalda kumminiiti.
                              Rõivaese on varustatud 8 mm laiusest vulkaniseeritud kummist ribadega (rubriik 4008), mis õmmeldakse kaelaväljalõike, käeaukude ja sääreavade ümber.
                              Rõivaesemel on tugikaartega rinnakausid, voodriga kiillapp, reguleeritavad õlapaelad ja suure väljalõikega sääreavad.
                              (supelkostüüm)
                              (Vaata fotot nr 641) (1)
                              
                           
                        
               
                  6112 41 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 6112, 6112 41 ja 6112 41 90 sõnastusega.
                  Kuna kummi on rõivale juurde lisatud, mitte ei sisaldu rõivaeseme riides, ei või rõivaeset klassifitseerida alamrubriiki 6112 41 10 (naiste ja tüdrukute supelkostüümid kumminiidi sisaldusega vähemalt 5 % massist).
                  Arvestades üldvälimust, lõiget ja riide laadi, vastab rõivaese naiste ja tüdrukute sünteeskiududest supelkostüümiks klassifitseerimise kriteeriumidele (CN-kood 6112 41 90 – muud).
               
            
                  
                              2.
                           
                           
                              Polsterdatud tekstiiltoode kahekihilisest kootud riidest (100 % puuvilla), mis on läbiteppimisega kokku ühendatud.
                              Toode on õmblemise teel valmistooteks kokku ühendatud ja sellel on järgmised iseärasused:
                              Toode on umbes 90 cm pikk ja sellel on kaelajoont järgiv kaelus. Ees on tõmblukuga kinnis pikkusega umbes 68 cm. Vöökoht on kummipaelaga kokku tõmmatud. Ülemisel osal on käeaugud, küljed ja alläär on üleni kinni õmmeldud. Rõiva ülemise osa lõige järgib keha kuju.
                              (Siputuskott lastele)
                              (Vaata fotot nr 640) (1)
                              
                           
                        
               
                  6211 42 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XI jaotise märkusega 7, grupi 62 märkusega 8 ning CN-koodide 6211, 6211 42 ja 6211 42 90 sõnastusega.
                  Grupi 62 märkuse 4 a järgi ei või toodet lugeda „väikelaste” rõivaks, kuna see on mõeldud ka lastele pikkusega üle 86 cm. Seetõttu ei või seda klassifitseerida rubriiki 6209.
                  Võttes arvesse kombineeritud nomenklatuuri selgitavaid märkusi, rubriik 6111, mis loeb väikelaste käeaukude või varrukatega siputuskotid rõivasteks, peetakse kõnesolevat toodet, mis on disainitud samal viisil kui väikelaste rõivas (ülemine osa on sarnane rõivaeseme omaga), ehk küll suurusenumbri järgi suurem, samuti rõivaks.
                  Ülemise osa lõike tõttu loetakse toodet XI jaotise tooteks, mitte aga voodivarustuseks või samalaadseks tooteks. Seetõttu ei või seda klassifitseerida rubriiki 9404.
                  Kuna rõivaid hõlmavates gruppides ei ole eri rubriiki nende toodete jaoks, tuleb need klassifitseerida kui „muud rõivad”.
               
            
                  
                              3.
                           
                           
                              Tekstiilmaterjalist autosisustusese. Toode on mõeldud autoistme peale asetamiseks ja koosneb mitmekihilisest, polsterdatud, läbitepitud materjalist, mille välimisteks kihtideks on puuvillane kootud riie ja sisemiseks kihiks on mittekootud materjalist fliispolster.
                              (istmekate)
                              (Vaata fotot nr 642) (1)
                              
                           
                        
               
                  6304 92 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 6304 ja 6304 92 00 sõnastusega.
                  Vaata HSi selgitavad märkused, rubriik 6304, mis sedastab, et sellesse rubriiki kuuluvad tekstiilmaterjalidest sisustustarbed autodes kasutamiseks.
                  See toode ei ole autoistme osa, vaid lisand istmele, ja seetõttu ei või toodet klassifitseerida rubriiki 9401. Vaata ka HSi selgitavad märkused, rubriik 9401, „Osad”.
                  Kuna toode on kavandatud autos kasutamiseks, ei või seda lugeda „voodivarustuseks või samalaadseks tooteks”. Seetõttu ei või seda klassifitseerida rubriiki 9404.
               
            
         
      
         
      
         
      
         (1)  Fotod on üksnes illustratsiooniks.